Friederike Sophie Seyler

Friederike Sophie Seyler, F.S. Seyler eller Sophie Seyler, tidligere Sophie Friederike Hensel (1738–1789) var en tysk skuespillerinne, dramatiker og librettist. Ved siden av Friederike Caroline Neuber ble hun regnet som Tysklands fremste skuespillerinne på 1700-tallet. Hennes libretto for syngespillet Hüon und Amande var en viktig inspirasjon for Tryllefløyten.Peter Branscombe, W. A. Mozart: Die Zauberflöte, Cambridge University Press, 1991, p. 28 Hun var gift med skuespilleren Johann Gottlieb Hensel fra 1754 til 1759, og var deretter gift med teaterlederen Abel Seyler fra 1772, etter en lengre romanse.

Som skuespillerinne var hun kjent for å portrettere lidenskapelige og tragiske skikkelser. Hun var tilknyttet Konrad Ernst Ackermanns teatertrupp, spilte på Wiens Burgtheater, og ble endelig knyttet til Hamburgische Entreprise og Seylersche Schauspiel-Gesellschaft. Gotthold Ephraim Lessing nevner henne en rekke ganger i sin Hamburgische Dramaturgie.

Hennes morfar var Matthäus Daniel Pöppelmann, som bl.a. bygget Zwinger.Wilhelm Kosch, "Seyler, Friederike Sophie", in Dictionary of German Biography, eds. Walther Killy and Rudolf Vierhaus, Vol. 9, Walter de Gruyter, 2005, ISBN 3110966298, p. 308

 Verk 
 Die Familie auf dem Lande, 1770
 Die Entführung oder die zärtliche Mutter, Drama 1772. Wehrhahn Verlag Laatzen (2. ed. 2004). ISBN 3-86525-012-2.
 Hüon und Amande, 1789

 Referanser 

Kategori:Tyske skuespillere
Kategori:Personer fra Dresden